Diari Oficial de la Generalitat Valenciana


Sumari del DOGV 7150, del 12-11-2013 (2013/10539)

ORDE 17/2013, de 28 d'octubre, de la Conselleria de Benestar Social, per la qual es convoca la XVIII Edició del Premi de Disseny de Cartells Commemoratius de la celebració, l'any 2014, del 8 de març, Dia Internacional de la Dona.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7150

Data del DOGV
:   12-11-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/10413


Data del document
:   28-10-2013

Organisme emissor
:   Conselleria de Benestar Social

Tipus de document
:   Ordre

Descriptors 

:   * distinció honorífica

ORDE 17/2013, de 28 d'octubre, de la Conselleria de Benestar Social, per la qual es convoca la XVIII Edició del Premi de Disseny de Cartells Commemoratius de la celebració, l'any 2014, del 8 de març, Dia Internacional de la Dona. [2013/10161]  
La promoció de la igualtat d'oportunitats entre dones i hòmens requerix l'adopció de mesures d'acció positiva, eficaces i executives, dirigides a eradicar les situacions de discriminació que per raó de sexe patixen les dones i evitar tots els obstacles que impedixen arribar a una participació equilibrada de les dones i els hòmens en l'àmbit públic i privat.  
Per a regular i fer efectiu el principi d'igualtat de dones i hòmens a la Comunitat Valenciana, les Corts van aprovar la Llei 9/2003, de 2 d'abril, de la Generalitat, per a la Igualtat entre Dones i Hòmens.  
  
La Direcció General de Família i Dona de la Conselleria de Benestar Social, és l'òrgan directiu a què, segons el Decret 193/2012, de 21 de desembre, del Consell, li correspon, entre altres funcions, proposar l'elaboració d'estudis, programes, mesures i normes que tinguen per objecte promoure l'exercici efectiu del dret constitucional d'igualtat, així com implantar i executar programes que tinguen per objecte la promoció sociolaboral de les dones.  
El 8 de març és símbol i referent de la lluita de les dones de tot el món per la igualtat de drets real i efectiva entre dones i hòmens.  
  
La Direcció General de Família i Dona vol sumar-se a la celebració anual d'esta commemoració amb la promoció de diverses activitats, entre les qual es troba la convocatòria d'un concurs de disseny del cartell commemoratiu del Dia Internacional de la Dona.  
Per raó de les facultats conferides pel Decret 193/2012, de 21 de desembre, del Consell, pel qual s'aprova el Reglament Orgànic i Funcional de la Conselleria de Benestar Social i l'article 28 de la Llei de la Generalitat 5/1983, de 30 de desembre, del Consell, a proposta de la Direcció General de Família i Dona,  
  
  
ORDENE  
  
Article 1. Objecte  
Es convoca la XVIII Edició del Premi de Disseny de Cartells Commemoratius de la celebració, l'any 2014, del 8 de Març, Dia Internacional de la Dona i s'aproven les bases que en regiran la concessió, que s'inclouen com a annex I de la present orde.  
  
Article 2. Premis  
Els premis consistiran en una placa o un diploma acreditatiu.  
  
  
DISPOSICIONS FINALS  
  
Primera. Autorització  
S'autoritza la Subsecretaria de la Conselleria de Benestar Social i a la Direcció General de Família i Dona perquè, en l'àmbit de les seues competències, adopten les mesures necessàries per al desplegament i aplicació d'esta orde.  
  
Segona. Vigència  
La present orde entrarà en vigor l'endemà de la publicació en el Diari Oficial de la Comunitat Valenciana.  
  
Tercera. Recursos  
D'acord amb els articles 107, 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, la present orde, que posa fi a la via administrativa, podrà ser recorreguda potestativament en reposició o bé es podrà plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de qui ostente la titularitat de la Conselleria de Benestar Social, en el termini d'un mes a comptar des de l'endemà de la publicació.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana, en el termini de dos mesos des de l'endemà de la publicació.  
  
València, 28 d'octubre de 2013  
  
La consellera de Benestar Social,  
ASUNCIÓN SÁNCHEZ ZAPLANA  
  
  
ANNEX I  
Bases  
  
Primera. Objecte  
Constituïx l'objecte d'estes bases regular el procediment de concessió, en la XVIII edició, del Premi de Disseny de Cartells Commemoratius de la celebració del 8 de març, Dia Internacional de la Dona, corresponent a l'any 2014.  
  
Segona. Participants  
Podran participar-hi les persones físiques, majors d'edat, residents a la Comunitat Valenciana, de forma individual o formant equip, i poden presentar tres dissenys com a màxim.  
  
Tercera. Premis  
1. Es concedirà un primer premi i dos accèssits.  
2. Es podran concedir mencions especials, si la qualitat de les obres presentades i no premiades ho meresqueren, a consideració del jurat.  
  
3. L'entrega dels premis podrà realitzar-se en un acte públic organitzat per la Direcció General de Família i Dona.  
  
Quarta. Condicions tècniques de les obres  
1. Els cartells hauran de ser originals i inèdits.  
2. Els treballs podran ser executats per mitjà de qualsevol tècnica o procediment, sempre que siga susceptible de reproducció per mitjans tècnics normals.  
3. Les dimensions seran necessàriament de 50x70 cm, en disposició vertical.  
4. En els cartells i de forma visible haurà de figurar la llegenda «8 de Març, Dia Internacional de la Dona», així com espai lliure suficient per a inserir els logotips oficials.  
5. Quedaran exclosos els treballs l'autor, contingut o presentació dels quals no s'ajuste als requisits previstos en esta orde.  
  
Quinta. Presentació de treballs i documentació  
1. Els cartells es presentaran sense emmarcar, sobre un suport rígid de paper ploma de 3 o 5 mm que en facilite l'exposició.  
2. Les obres es presentaran sense firmar i cada una d'elles anirà acompanyada d'una sol·licitud de participació, omplida correctament, el model de la qual s'adjunta com a annex II, que expresse l'acceptació de les presents bases, i a la qual s'assignarà un número de registre.  
3. L'apartat C de la sol·licitud (fitxa d'identificació de l'obra), segellat i identificat amb el número de registre assignat, s'apegarà en la part posterior de l'obra presentada.  
4. L'apartat B de la sol·licitud (resguard per a l'autor), segellat i identificat amb el número de registre assignat, serà tornat a l'autor, com a justificant de la seua presentació.  
5. L'apartat A de la sol·licitud (fitxa per a la Direcció General de Família i Dona), que inclou les dades personals de l'autor de l'obra, segellat i identificat amb el número de registre assignat, s'introduirà en un sobre, en el qual també es farà constar el número de registre, que quedarà en poder de la Direcció General de Família i Dona. S'acompanyarà de:   
a) Autorització expressa (cal marcar la casella corresponent) a la Conselleria de Benestar Social, perquè esta comprove les dades d'identitat de la persona sol·licitant per mitjà del Sistema de Verificació de Dades d'Identitat, segons establix el Reial Decret 522/2006, de 28 d'abril. No obstant tot això:   
Si de la comprovació efectuada resulta cap discordança amb les dades facilitades en la sol·licitud, qui instruïsca el procediment queda facultat per a realitzar les actuacions procedents per a aclarir-la.  
Si la persona sol·licitant no presta el consentiment, haurà d'aportar una còpia compulsada o autentificada del document nacional d'identitat, passaport o número d'identificació d'estranger, segons siga procedent.  
b) Autorització expressa (cal marcar la casella corresponent) a la Conselleria de Benestar Social, perquè esta comprove les dades de domicili i residència de la persona sol·licitant per mitjà del Sistema de Verificació de Dades de Residència, segons establix el Reial Decret 523/2006, de 28 d'abril. No obstant tot això:  
Si la persona interessada no presta el consentiment, ha modificat el seu empadronament en els dos últims mesos, o si el domicili no consta en el Sistema de Verificació de Dades de Residència o el que hi figura és diferent del facilitat, hauran d'aportar l'original, una còpia compulsada o autentificada del certificat del seu empadronament.  
6. En el supòsit de treballs executats i presentats per equips, hauran de firmar la sol·licitud i acreditar-se totes les persones físiques que el componguen.  
  
Sexta. Termini i lloc de presentació  
1. El termini de presentació començarà l'endemà de la publicació d'esta orde en el Diari Oficial de la Comunitat Valenciana i finalitzarà el 10 de gener de 2014.  
2. Els cartells originals i la documentació que els acompanya es presentaran en qualsevol de les seus de la Direcció General de Família i Dona d'Alacant (Rambla Méndez Núñez, núm. 41, 03309), Castelló de la Plana (C/ Ensenyament, núm. 10, 12218) o València (c/ Castán Tobeñas, núm. 77, Ciutat administrativa 9 d'Octubre-Torre 3, 46816), o en qualsevol dels llocs que, amb caràcter general, reconeix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Sèptima. Resolució del concurs  
1. La competència per a resoldre la present convocatòria correspon a la persona titular de la Direcció General de Família i Dona, per delegació de la persona titular de la Conselleria de Benestar Social, per raó de la Resolució de 27 de febrer de 2009, sobre delegació de l'exercici de competències en determinats òrgans de la Conselleria (DOCV 5967, de 04.03.2009), previ veredicte vinculant del jurat, una vegada examinats els treballs presentats.  
2. El jurat serà nomenat i presidit per la persona titular de la Direcció General de Família i Dona, o la persona que designe per a substituir-la, i estarà integrat, a més, per cinc vocals, el procés de designació de la qual s'expressa a continuació:  
- Degà de la Facultat de Belles Arts de la Universitat Politècnica de València, o la persona que este designe per a substituir-lo.  
- Secretari autonòmic competent en matèria de cultura o la persona que este designe per a substituir-lo.  
- Un representant de les galeries d'art designat per la Direcció General de Família i Dona.  
- Un crític d'art designat per la Direcció General de Família i Dona.  
  
- Un professional especialista en igualtat de gènere i que posseïsca titulació de màster en la dita matèria designat per la Direcció General de Família i Dona.  
També formarà part del jurat un tècnic de la Direcció General de Família i Dona, designat per esta, que actuarà com a secretari del jurat, amb veu i vot.  
3. La identitat de les persones que componen el jurat es farà pública en el tauler d'anuncis de la Direcció General de Família i Dona, amb anterioritat a l'expiració del termini de presentació de sol·licituds.  
  
4. En la valoració de les obres presentades el jurat tindrà en compte:   
  
- El valor representatiu del Dia Internacional de la Dona.  
- La qualitat artística.  
- L'originalitat.  
5. El jurat queda facultat per a resoldre qualsevol incidència que puga presentar-se en el transcurs de les deliberacions i el seu veredicte és inapel·lable, el qual s'adopta per majoria simple.  
6. El jurat podrà proposar deixar desert qualsevol dels premis mitjançant un acord motivat.  
7. L'acta reflectirà exclusivament el primer premi, els dos accèssits i, si és el cas, les mencions especials que s'atorguen a les obres presentades i no premiades i la motivació quan es propose deixar desert algun dels premis.  
8. El jurat elevarà una proposta de resolució a la persona competent per a resoldre.  
9. La decisió del jurat així com la resolució de la convocatòria es faran públiques.  
  
Octava. Exhibició i drets sobre els cartells  
1. Una selecció dels treballs presentats, podrà ser exposada al públic, si així es creu convenient, en els locals de la Direcció General de Família i Dona o en el lloc que s'arbitre per a tal fi en les dates prèvies al 8 de març, sense necessitat d'autorització expressa dels seus autors.  
  
2. Els cartells premiats seran cedits pels autors a la Direcció General de Família i Dona, la qual podrà fer-ne l'ús que estime més convenient, i es reserva el dret de reproduir-los en el futur, a grandària natural o reduït, i distribuir-los, per a la qual cosa queda expressament autoritzada per les persones que participen en la present convocatòria, sense necessitat d'autorització posterior.  
3. Els treballs no premiats podran ser retirats pels autors des del 14 fins al 31 de març de 2014 de la seu de la Direcció General de Família i Dona de València: c/ Castán Tobeñas, núm. 77, ciutat administrativa 9 d'octubre-Torre 3, CP-46500. Transcorregut el termini indicat sense que els autors els hagueren retirat, s'entendrà que hi renuncien a tot dret i passaran a ser propietat de la Direcció General de Família i Dona que en podrà disposar lliurement. Si fóra necessari, la Direcció General de Família i Dona pot inclús procedir a emmagatzemar-los, o a la destrucció dels que no se'ls haja pogut atorgar cap altre fi.  
  
  
Novena. Acceptació de les bases  
La participació en esta convocatòria suposa la total acceptació d'estes bases.  
  
Deu. Publicitat  
A les presents bases se'ls podrà donar publicitat per mitjà de la seua difusió en forma d'extracte, i si fóra possible, per mitjà de la inserció dels anuncis corresponents en els periòdics de màxima difusió de la Comunitat Valenciana.